Клуб ағзаһы, тарихсы-журналист Азат Ярмуллиндың (Азат Юландың) ижадын баһалап, Өсөнсө Бөтә донъя башҡорттары ҡоролтайы уҙғарған «Заманса шарттарҙа башҡорт халҡының үҫеш нигеҙе булараҡ тарихи һәм рухи мираҫы» тип аталған фәнни-ғәмәли конференция барышында «Төньяҡ амурҙары» хәрби-тарихи клубы етәкселеге йәш ғалимды клубтың юғары наградаһы – «Башҡорт халҡының хәрби даны» исемле иҫтәлекле миҙал менән бүләкләне. Был наградаға Азат сабырлығы һәм тырыш хеҙмәте менән лайыҡ булды. Беҙ уның тағы ла юғары үрҙәр яулаясағына һис шикләнмәйбеҙ һәм Башҡортостан Республикаһының Шәһит Хоҙайбирҙин исемендәге Хөкүмәт премияһына тәҡдим ителеүен ҙур кинәнес менән халҡыбыҙҙың рухи тормошонда яңы исемдең нығыныуы, шә­хестең йәмғиәтебеҙҙә лайыҡлы баһаланыуы тип ҡабул итәбеҙ һәм хуплайбыҙ.